මේ අතර ජල ගැලීමෙන් අවතැන් වූවන් සඳහා මල්වාන, යබරලුව, බියන්විල, බියගම හා මාකොළ යන ප්‍රදේශවල කඳවුරු පහක් පවත්වා ගෙන යන අතර ඒවායේ පවුල් 1369 හා 5958 දෙනෙක් සිටිති.දියේ ගිලීමෙන් මිය ගියේ පහළ බියන්විල ප්‍රදේශයේ පදිංචිව සිටි යු. ඒ. අඛිල සංජීව පෙරේරා නමැති 31 හැවිරිදි විවාහක තරුණයෙකු වන අතර ජල ගැලීමෙන් මල්වාන, බියගම, යබරලුව මාබිම පුර මාකොළ හා පට්ටිවිල යන ප්‍රදේශවලට දැඩි අලාභහානි සිදු වී ඇත.මේ අතර බියගම කොට්ඨාසයේ ශ්‍රි ලනිපක්ෂ ප්‍රධාන සංවිධායක හා අපදා කළමනාකරණ නියෝජ්‍ය ඇමැති ඩුලිප් විජේසේකර, එ.ජා. පක්ෂ ප්‍රධාන සංවිධායක පාර්ලිමේන්තු මන්ත්‍රී රුවන් විජයවර්ධන හා බියගම ප්‍රාදේශීය සභාවේ සභාපති ආනන්ද ගනේපොල යන මහත්වරුන් ජල ගැලීමෙන් විපතට පත් ප්‍රදේශවලට පැමිණ විපතට පත්වූවන්ට සහන ලබාදීමට කටයුතු කළහ.තවද බියගම ප්‍රාදේශීය ලේකම් කාර්යාලය මගින් විපතට පත්වූවන්ට හා අවතැන්වූවන්ට පිසු ආහාර ලබා දීමට ද පියවර ගෙන තිබිණි..